***9/2/2021***

***ΕΡΩΤΗΣΕΙΣ***

***1. Ποια ήταν η στάση των Μεγάλων Δυνάμεων απέναντι στην ελληνική επανάσταση;***

*Οι Μεγάλες Δυνάμεις στην αρχή καταδίκασαν την ελληνική επανάσταση. Η Ιερή Συμμαχία που συγκροτήθηκε το 1815 μεταξύ της Αγγλίας, Γαλλίας, Ρωσίας, Πρωσίας και Αυστρίας συνεδρίασε το 1822 και αποφάσισε την αντίθεσή της απέναντι σε κάθε επαναστατική κίνηση.*

1. ***Πότε και γιατί άλλαξε η ρωσική πολιτική;***

*Μετά τον απαγχονισμό του Πατριάρχη Γρηγορίου Ε΄(ημέρα του Πάσχα 1821) και τις διώξεις των Ελλήνων υπηκόων της Οθωμανικής Αυτοκρατορίας, οι σχέσεις μεταξύ Ρώσων και Τούρκων επιδεινώθηκαν.*

1. ***Πότε και γιατί άλλαξε η αγγλική πολιτική;***

*Τον τρίτο χρόνο της επανάστασης η στάση των Μεγάλων Δυνάμεων απέναντι στο Ελληνικό Ζήτημα έγινε πιο ευνοϊκή. Αυτή η αλλαγή οφείλεται στα συμφέροντα των χωρών αυτών στην περιοχή και στον ανταγωνισμό που είχαν μεταξύ τους. Έτσι πρώτη η Αγγλία το 1823 άλλαξε την πολιτική της απέναντι στην επανάσταση και ακολούθησε η Ρωσία που ήθελε να συμμετέχει κι αυτή στις διπλωματικές κινήσεις.*

1. ***Πότε έγινε η επέμβαση των μεγάλων δυνάμεων στην επαναστατημένη Ελλάδα και ποια ήταν η στάση της Τουρκίας***

*Οι Μεγάλες Δυνάμεις αποφάσισαν να επέμβουν όλες μαζί (απο κοινού) στην επίλυση του Ελληνικού Ζητήματος. Έτσι το 1827 η Αγγλία, η Γαλλία και η Ρωσία υπέγραψαν στο Λονδίνο συνθήκη που καλούσε τις δυο εμπόλεμες πλευρές (Ελλάδα και Τουρκία) να σταματήσουν τον πόλεμο (να κάνουν ανακωχή) και να αρχίσουν διαπραγματεύσεις για τη δημιουργία αυτόνομου ελληνικού κράτους. Η Τουρκία (Υψηλή Πύλη) όμως ενθαρρυμένη από τις τελευταίες της στρατιωτικές επιτυχίες αρνήθηκε.*

1. ***Τι γνωρίζετε για τη ναυμαχία του Ναυαρίνου;***

*Τότε οι τρεις χώρες έστειλαν αγγλικά , γαλλικά και ρώσικα πλοία με αρχηγούς τους ναυάρχους Κόδριγκτον, Δεριγνύ και Χέυδεν στο λιμάνι της Πύλου όπου βρισκόταν ο στόλος του Ιμπραήμ. Τον Οκτώβριο του 1827 στη ναυμαχία που έγινε στο Ναυαρίνο οι συμμαχικές δυνάμεις επιτέθηκαν στον τουρκοαιγυπτιακό στόλο, τον κατέστρεψαν και απαίτησαν από τον Ιμπραήμ ανακωχή.*

1. ***Ποιες ήταν οι συνέπειες της ναυμαχίας του Ναυαρίνου;***

*Η νίκη του συμμαχικού στόλου στο Ναυαρίνο ήταν πολύ σημαντική γιατί επιτάχυνε τις εξελίξεις που οδήγησαν στην απελευθέρωση της Ελλάδας.*

Γελοιογραφία της εποχής

για τo συνέδριο της Ιεράς Συμμαχίας στην Βερόνα (1822)

***Χέυδεν Κόδριγκτον,   Δεριγνύ  
 Ρώσος ναύαρχος Άγγλος ναύαρχος Γάλλος ευγενής,***